**UEF // OHJEISTUS KORONAPANDEMIAN VUOKSI HAETTAVISTA YKSILÖLLISISTÄ JÄRJESTELYISTÄ**

Riskiryhmiin kuuluvat henkilöt ovat halutessaan jo saaneet täyden rokotussarjan ja voivat työskennellä ja opiskella kampuksella normaalisti. Karanteenissa olevat ja koronatestin tulosta odottavat eivät tule kampukselle. Myöskään sairaana ei saa osallistua opetukseen.

Oppiaineissa voidaan järjestää vaihtoehtoisia suoritustapoja. *Seuraa tiedotusta!*

**Yksilölliset järjestelyt riskiryhmään kuulumisen perusteella**

Riskiryhmiin kuuluvat henkilöt ovat halutessaan jo saaneet täyden rokotussarjan ja voivat työskennellä ja opiskella kampuksella normaalisti. Koronan vuoksi yksilöllisiä järjestelyjä voivat hakea henkilöt, joille ei kehity vasta-aineita, tai joiden kanssa samassa taloudessa asuu tällainen henkilö. Yksilöllisiä järjestelyjä haetaan normaalin menettelyn mukaan, ja hakemukseen liitetään lääkärintodistus tai muu dokumentaatio. Ks. [yksilöllisistä opintojärjestelyistä Kamussa](https://kamu.uef.fi/student-book/opintojen-esteettomyys/)

**Karanteenissa olevat ja koronatestin tulosta odottavat opiskelijat**

Mikäli orientaatio tai opetus järjestetään lähiopetuksena kampuksella eikä karanteenissa oleva tai koronatestin tulosta odottava opiskelija voi suorittaa opintojaksoa opintojaksokuvauksen mukaisesti, opiskelija ottaa yhteyttä opintojakson opettajaan.

Ks. myös [Opiskelu ja opetusjärjestelyt koronatilanteen aikana.](https://kamu.uef.fi/tietopankki/opintojen-aikana/koronavirus/)

**Huom!**

Opiskelijan terveyttä koskevat tiedot ovat salassa pidettäviä (JulkL 24 §). Opintojakson suoritustapaan liittyvien järjestelyjen yhteydessä ei saa lähettää eikä pyytää opiskelijalta mitään sellaisia liitteitä, joissa mainitaan opiskelijan terveystietoja.